Abby Abadi

**Arbaiyah Abdul Manan** atau lebih dikenali sebagai **Abby Abadi** (lahir 1 Disember 1977) merupakan seorang pelakon, pengacara dan penyanyi wanita Malaysia. Beliau memulakan kerjayanya dalam bidang muzik ketika berusia 15 tahun melalui Kumpulan Alpha. Setelah kumpulan itu bubar, beliau terpilih sebagai salah seorang daripada ahli Elite yang meraih kejayaan pada pertengahan dekad 1990-an. Beliau menjadi ahli asal kumpulan itu yang pertama mengundurkan dirinya pada 1997. Beliau pernah menjadi pengacara **[[Roda Impian]]** bersama Halim Othman selama dua musim. Kerjaya lakonannya bermula dengan memegang watak sebagai Inspektor Aleza dalam drama bersiri **[[Gerak Khas]]** yang disiarkan di TV2 sebagai salah seorang daripada enam pelakon asalnya sejak drama ini mula diperkenalkan.

## Kehidupan peribadi
Abby Abadi merupakan bekas isteri kepada aktor Norman Hakim. Mereka mempunyai 3 orang anak iaitu Mohamed Danish Hakim, Marissa Dania Hakim dan Maria Danisha Hakim. Pada 2009, mereka telah disahkan bercerai. Hak penjagaan anak diserahkan sepenuhnya kepada Abby Abadi selaku ibu.

## Kontroversi
Abby Abadi pasca-hijrah aktif bergiat dalam aktiviti politik dan dalam pada masa yang sama mendalami Islam. Beliau telah mengeluarkan satu kenyataan di laman Twitter miliknya berhubung ibadah korban yang mendapat perhatian ramai terutamanya di blog. Kenyataan beliau yang menyebut "*Jika tidak mahu berkorban untuk memperjuangkan agama tetapi melakukan korban untuk lembu dan sebagainya, itu tidak dikira korban, itu dikira membunuh binatang."*

### Politik PAS
Setelah berhijrah memakai tudung pada 2012, beliau sering diundang pelbagai pihak termasuk parti politik khususnya PAS untuk tampil di pentas mereka. Pada 19 Julai 2012, beliau menyerahkan sendiri borang keahlian kepada Mursyidul Am PAS, Datuk Seri Nik Aziz Nik Mat dalam satu majlis di Kota Bharu, Kelantan.

Ekoran itu tugas beliau sebagai duta tudung syarikat AlHumaira Contemporary (AHC) ditamatkan dengan alasan 'tidak menepati sasaran'. Tindakan beliau bertudung dan berpaling kepada PAS dan menyahut cabaran debat AC Mizal mengundang sindiran dan kecaman beberapa pihak.

### Gerakan Bersenjata Pemuda PAS ke Gaza
Abby Abadi juga dikatakan telah menempelak kerajaan Malaysia kerana tidak membenarkan penyokong-penyokong PAS membawa senjata semata-mata untuk tujuan berjihad di Gaza.
Sebelum  Himpunan  Kebangkitan  Rakyat  2013 singkatan  (HKR112). Abby Abadi sangat teruja menjadi antara sejuta rakyat menyertai Himpunan Kebangkitan Rakyat (HKR) di Stadium Merdeka  

### Isu-isu lain
Sejak Abby Abadi menyerahkan borang menjadi ahli PAS seumur hidup, beliau mendapat banyak jemputan dari parti politik PAS ke majlis-majlis mereka. Itu adalah salah satu perubahan besar yang dapat dilihat setelah beliau menyertai PAS berbanding artis sebelumnya, Aishah yang dilihat semakin kurang sambutan dan tidak mendapat permintaan sehangat Abby Abadi.
Abby Abadi juga pernah ditegur oleh Ustaz Azhar Idrus berkenaan pertanyaannya tentang isu artis yang berhijrah dan mula memperkatakan isu agama di sebuah program agama. Abby dikatakan kelihatan terasa hati dan Abby berkata, “Ustaz nak tuduh saya ya. Itu fitnah. Itu tuduhan ustaz.

Pada awal tahun 2017, Abby Abadi telah menyertai Parti Amanah Negara (AMANAH) dan menyokong perjuangan Pakatan Harapan.https://malaysiadateline.com/setelah-bersama-amanah-abby-abadi-dikeji-ahli-pas/https://www.roketkini.com/2017/02/24/cakap-kurang-kerja-lebih-abby-abadi-puji-sikap-pemimpin-dap

Abby boleh dikatakan antara artis wanita paling tersakiti seMalaysia kerana beliau pernah dicurangi oleh bekas suaminya, Norman Hakim yang ditangkap khalwat bersama pelakon Memey Suhaiza sekitar tahun 2008, Norman kemudian menceraikan Abby dan berkahwin dengan Memey sehingga ke hari ini. 

Pada tahun 2023, anaknya pula iaitu Marissa Dania yang merupakan anaknya bersama Norman Hakim dikejutkan telah berkahwin secara senyap-senyap dengan suami orang di sempadan Thailand, yang dikenali sebagai Aslam. Marissa ketika itu hanya berumur 18 tahun.

## Diskografi

### Album
* Alpha (Alpha) 1993
* Catwalk (Elite) 1996
* Tamparan Wanita (Elite) 1998
* Idola (Elite) 1999
* Merbahaya (Elite) 2000
* Soundtrack Gerak Khas

## Filemografi

### Filem

### Drama

### Drama web

### Telefilem

### Televisyen

## Anugerah dan pencalonan
* Pelakon TV Wanita Popular (ABPBH) 2000 
* Pelakon TV Wanita Popular (ABPBH) 2001 
* Pelakon TV Wanita Popular (ABPBH) 2002 
* Pelakon TV Wanita Popular (ABPBH) 2003

Dicalonkan untuk kategori sama pada 2004, 2005, 2006 & 2008

## Rujukan

## Pautan luar
*